Kjempetrivelig leilighet i et utrolig flott strøk, sentralt i Roma. Leiligheten lå i et gammelt hus fra 1700 tallet men var oppusset og fremsto som moderne. Cedro 2 er visstnok den fineste leiligheten i denne bygården, som har fem leiligheter. Alle leilighetene deler den todelte takterassen. Vi opplevde å kunne ha den ene delen for oss selv etter sightseeing i fem av syv dager da vi var der i oktober.
Leilighetens beliggenhet i Trastevere er utmerket. Masse av flotte restauranter kun få meter fra leiligheten. Vi opplevde ikke noe støy fra restaurantlivet og det er ingen biltrafikk i gaten. Vi leide sykler i hele perioden, noe vi virkelig kan anbefale. Syklene ble leid hos "Rome for You" som ligger i Vicolo della Renella (rett i nærheten). Med sykkel er det ca 10 min til Peterkirken, 15 min til Colosseum.
Vi ( som så mange andre) fikk en kjapp brief av Sebastian ved ankomst. Han fortalte om restauranter vi burde prøve, hvor vi burde handle (butikker, grønnsakstorg) og avstand til forskjellige severdigheter. Han ordnet også transport til/fra flyplassen, noe som var meget behagelig. Anbefales. Skal du ta tog/taxi for tre personer blir det raskt samme pris som denne tjenesten.